钦定古今图书集成/理学汇编/文学典/第185卷 > 《倪文举奉常将归东林出示绮川西溪二赋辄赋长句为谢且以赠行》宋·范成大
## 钦定古今图书集成/理学汇编/文学典/第185卷 > 《倪文举奉常将归东林出示绮川西溪二赋辄赋长句为谢且以赠行》宋·范成大

“绮川亭上凌云赋，人在回仙旧游处。”谁教书剑走长
安，荻月霜枫等闲度。朱门不炙钓竿手，万卷难供折
腰具。偶然把箸忆莼羹，乞得闲官径呼渡。江涨桥头
有渡船，船头历历东林路。云烟如画水如天，笑忆红
尘问良苦。我亦吴松一钓舟，蟹舍漂摇几风雨。因君
赋里说江湖，破帽蹇驴明亦去。鸡犬相闻望可见，鸥
鹭同盟心亦许。相过得得款溪门，雪夜前村听鸣。